**08.06.2018. године**

**(9)**

 На основу члана 63. Став 3. Закона о јавним набавкама («Сл.Гласник РС» бр. 124/12, 14/15 и 68/15) а на захтев заинтересованог лица, у oтвореном поступку јавне набавке санитетског и медицинског потрошног материјала за потребе Опште болнице Лесковац, ЈН 09/18-О, достављамо и објављујемо

ОДГОВОР

**На постављенo питањe:**

1. Molimo vas za dodatne informacije i pojašnjenje konkursne dokumentacije za JN 09/18-O, za partiju 6 -Set za epiziotomiju i partiju 7 - Set za porodjaj:

Naime, smatramo da je naručilac izmenom konkursne dokumentacije br. 5 od 07.06.2018. godine, kojom je  u partiji 6 -Set za epiziotomiju dodao stavku 2 - ginekološke tamponade i u partiji  7 -Set  za porodjaj dodao stavku 2 -Op. set -op. komprese, grubo prekršio odredbe Zakona o javnim nabavkama narušivši načelo obezbedjenja konkurencije i spajajući različita dobra u jednu partiju.

Ovakvim postupanjem, naručilac direktno favorizuje jedinog ponudjača koji može da isporuči tamponade i gaze.
Ovu činjenicu dokazuje i to što  naručilac u partiji 6 zahteva 298 setova za epizotomiju, a samo 10 komada Tamponade-nesterilne, a za partiju 7 - 698  setova za porodjaj, a 50  setova - op. komprese.

Imajući u vidu da se  stavke 2 u partijama 6 i 7, odnose na gaze/komprese, koje predstavljaju dobra koja su po nameni i svrsi drugačija od pakova - setova koji se zahtevaju, to smatramo da je naručilac morao u cilju poštovanja zakona da izvdvoji kao istovrsna dobra  -tamponade i op. komprese-u posebnu partiju.

Ovkvim postupanjem, naručilac je "zaključao" partije i omougćio učešće jednom ponudjači. Time je direktno onemogućio učešće ostalim ponudjačima setova da dostave ekonomski najpovoljnije ponude.

Napominjemo da prethodnih godina partije sa setovima za epiziotomiju i setovima za porodjaj nisu sadržale komprese.

Takodje je nejasno iz kojih medicinskih, pravnih i ekonomskih razloga je naručilac samoinicijativno izvršio izmenu ove partije 07.06.2018. godine u 19.15 čosava, kada je istoga dana oko 12 časova objavljena 4 izmena konkursne dokumentacije, a javni poziv objavljen 11.05.2018.

Ovakvom postupanjem, odnosno izmenom konkursne dokumentacije četiri  (4 ) dana pre otvaranja ponude (ukljujući u te dane  i neradne dane -subotu i nedelju) i produžavanjem roka za podnošenje ponuda za samo jedan dan, naručilac direktno onemogućava ponudjače koji imaju sedište van grada Leskovaca (poput Beograda, Niša, Novog Sada itd)  a svoje ponude su morali poštom podnesu ranije kako bi blagovremeno pristigle, da  ih nakon izmene ispravljaju i ponovo dostavljaju.

Iz svega napred navedenog, molimo vas da izmenite konkursnu dokumentaciju za partije 6 i 7 tako što ćete stavke 2 iz obe partije, izdvojiti u posebnu partiju kako bi shodno Zakonu o javnim nabavkama omogućili veće učešće ponudjača i dobili ekonomski najpovoljniju ponudu.

Takodje vas molimo da u slučaju izmene konkursne dokumentacije 4 dana pre otvaranja ponude,  roka za podnošenje ponuda bude objekativan i primeren vremenu za koje je potrebno izmeniti i dostaviti novu ponudu.

**Одговор је:**

1. Наручилац је прихватио сугестије заинтересованог лица за партијe 6 и 7 и у циљу обезбеђивања веће конкуренције међу понуђачима, изменио техничку спецификацију.

Измењена техничка спецификација објављена је на Порталу јавних набавки и интернет страници Установе.

Kомисија за јавну набавку